cyanic-selkie/wikianc huggingface dataset:
মার্ভেল সিনেম্যাটিক ইউনিভার্সের চলচ্চিত্রের তালিকা
দ্বিতীয় পর্যায়ের প্রথম চলচ্চিত্র আয়রন ম্যান ৩ ২০১৩ সালে মুক্তি পায়। ২০১৫ সালে অ্যান্ট-ম্যান চলচ্চিত্র দিয়ে এ পর্যায় শেষ হয়। এ পর্যায়ে অন্তর্ভুক্ত চলচ্চিত্র ৬টি। ২০১৬ সালে ক্যাপ্টেন আমেরিকা: সিভিল ওয়ার চলচ্চিত্র দিয়ে তৃতীয় পর্যায় শুরু হয়। ২০১৯ এ স্পাইডার-ম্যান: ফার ফ্রম হোম দিয়ে পর্যায় সমাপ্ত হয়। এ ধাপে রয়েছে ১১টি চলচ্চিত্র। প্রথম তিনটি পর্যায় একত্রে "দি ইনফিনিটি সাগা" নামে পরিচিত।
চতুর্থ পর্যায়ের প্রথম চলচ্চিত্র ব্ল্যাক-উইডো (২০২১)। ব্ল্যাক প্যান্থার: ওয়াকান্ডা ফরেভার (২০২২) চলচ্চিত্রের মাধ্যমে এ ধাপ শেষ হওয়ার কথা রয়েছে। চলচ্চিত্র ছাড়াও এ ধাপে ১৮টি টেলিভিশন ধারাবাহিক এবং ২টি স্পেশাল অন্তর্ভুক্ত রয়েছে।
২০২৩ সালে অ্যান্ট-ম্যান অ্যান্ড দ্য ওয়াস্প: কোয়ান্টাম্যানিয়া দিয়ে পঞ্চম পর্যায়ের সূচনা হতে যাচ্ছে। চলচ্চিত্র ছাড়াও এ পর্যায়ে ৭টি ধারাবাহিক অন্তর্ভুক্ত হবে। ষষ্ঠ পর্যায়ের অদ্যাবধি ঘোষিত চলচ্চিত্র অ্যাভেঞ্জার্স: ক্যাং ডাইনেস্টি (২০২৫) এবং অ্যাভেঞ্জার্স: সিক্রেট ওয়ারস (২০২৫)। পর্যায় চার, পাঁচ এবং ছয় একত্রে দ্য মাল্টিভার্স সাগা নামে পরিচিত।
দি ইনফিনিটি সাগা
পর্যায় এক থেকে পর্যায় তিন পর্যন্ত চলচ্চিত্রগুলো একত্রে “দি ইনফিনিটি সাগা” নামে পরিচিত।
দ্য মাল্টিভার্স সাগা
পর্যায় চার থেকে পর্যায় ছয় পর্যন্ত চলচ্চিত্রগুলো একত্রে “দ্য মাল্টিভার্স সাগা” নামে পরিচিত।
প্রধান কুশীলববৃন্দ
এই তালিকায় সেসব অভিনয়শিল্পীদের নাম রয়েছে যাদের নাম এমসিইউর এক বা একাধিক পর্যায়ের কমপক্ষে তিনটি চলচ্চিত্রের কৃতিত্বতালিকায় দেখা গেছে বা যাবে।
কালীকান্ত চট্টোপাধ্যায়
কালীকান্ত চট্টোপাধ্যায় ছিলেন উনবিংশ শতাব্দীর ভারতের অন্তর্গত পশ্চিমবঙ্গ রাজ্যের একজন বাঙালি স্বনামধন্য শিক্ষক। তিনি ছিলেন প্রখ্যাত সমাজসংস্কারক পণ্ডিত ঈশ্বরচন্দ্র বিদ্যাসাগরের প্রাথমিক শিক্ষা জীবনের অত্যন্ত প্রিয় একজন শিক্ষক। বিদ্যাসাগরের উপর রচিত প্রতিটি জীবনীমূলক গ্রন্থেই শিক্ষক কালীকান্ত চট্টোপাধ্যায়ের কথা পাওয়া যায়।
চাংকি পান্ডে
১৯৯৩ সাল পর্যন্ত প্রধান অভিনেতা হিসেবে তার অশিকাংশ সিনেমা সফলতা লাভ করে নি, ফলে তার বলিউডে তার চাহিদা কমে যায়। চাংকি পান্ডে ১৯৯৩ সাল থেকে বাংলাদেশী চলচ্চিত্রে অভিনয় করেন এবং তার অভিনীত অধিকাংশ সিনেমা বাংলাদেশে সফলতা লাভ করে। চাংকি পান্ডে ২০০৩ সালে পুনরায় বলিউড চলচ্চিত্রে বিভিন্ন চরিত্রে অভিনেতা হিসেবে ফিরে আসেন। এরপর তিনি প্রধানত হাস্যরসাত্মক সহ-অভিনেতা হিসেবে অভিনয় করেন।
কালীকান্ত চট্টোপাধ্যায়
কালীকান্ত চট্টোপাধ্যায় ছিলেন কুলীন ব্রাহ্মণ। তিনি একাধিক বিয়ে করেছিলেন। স্ত্রীদের আত্মীয়স্বজনদের অর্থ সাহায্যে তিনি জীবনযাপন করতে স্বাচ্ছন্দ্য বোধ করতেন। তবে সচরাচর তিনি একজন স্ত্রীর সঙ্গে সংসার করতেন। এ নিয়ে পরবর্তী সময়ে কালীকান্তের সঙ্গে বিদ্যাসাগরের মতানৈক্য ও মনোমালিন্য হয়েছিল।
চাংকি পান্ডে
১৯৮৯–৯৩: অভিষেক এবং পরিচিত লাভ
এরপর পান্ডেকে ১৯৮০র দশকের শেষদিক হতে ১৯৯০র দশকের বিভিন্ন গড় সফল সিনেমায় দেখা যায়, এর মধ্যে তার সফলতার শীর্ষ অর্জন করেন ১৯৮৭-১৯৯১ সালের চলচ্চিত্রসমূহে। তার এবং নিলামের জুটি অনেক প্রশংসা লাভ করে এবং এই জুটির পাচটি হিট চলচ্চিত্রে মধ্যে আগ হি আগ (Aag Hi Aag) (১৯৮৭), পাপ কি দুনিয়া (Paap Ki Duniya) (১৯৮৮), খাত্রোন কি খিলাড়ি (Khatron Ke Khiladi) (১৯৮৮), ঘার কি চিরাগ (Ghar Ka Chiraag) (১৯৮৯), মিট্টি অর সোনা (Mitti Aur Sona) (১৯৮৯)। কিন্তু এই জুটির ১৯৯০ সালের পরবর্তীকালে অভিনীত তিনটি চলচ্চিত্র সফল হয় নি।
প্রধান অভিনেতা হিসেবে তার অভিনীত অধিকাংশ সিনেমা বক্স অফিসে সাড়া জাগাতে পারে নি। ফলে, পান্ডে রাজেশ খান্না, গোবিন্দা, সঞ্জয় দত্ত, সানি দেউল এবং জীতেন্দ্রর মত নায়কের সাথে সহ-অভিনেতা হিসেবে অভিনয় করেন। এই ধরনের চলচ্চিত্রে মধ্যে পাপ কি দুনিয়া (Paap Ki Duniya) (১৯৮৮), খাত্রোন কি খিলাড়ি (Khatron Ke Khiladi) (১৯৮৮), জাহিরিলা (Zahreelay) (১৯৯০), রুপিয়া দাস কারো (Rupaye Dus Karod), বিশ্বমাতা (Vishwatma) (১৯৯২), লুটেরা (Lootere) (১৯৯৩) এবং আখেন্‌'' (Aankhen) (১৯৯৩) উল্লেখযোগ্য।
কালীকান্ত চট্টোপাধ্যায়
ঈশ্বরচন্দ্র নিজে কালীকান্তের প্রতি শ্রদ্ধা জানাতে গিয়ে বললেন, 'বালক বয়সে তিনি যখন বাবার হাত ধরে প্রায় ছাব্বিশ ক্রোশ পূর্বে কলকাতার পথে পা বাড়ালেন সেদিন গুরুমশাই ছিলেন তাঁর সঙ্গী। সমস্ত পথ হেঁটেছেন প্রিয় ছাত্রের সঙ্গে। মাইলস্টোনের মধ্যে লিখে রাখা ইংরেজি শব্দগুলো কালীকান্ত তাঁকে শিখিয়েছিলেন। বাবা ঠাকুরদাসও সাহায্য করেছেন তাঁকে।'
চাংকি পান্ডে
১৯৮৯–৯৩: অভিষেক এবং পরিচিত লাভ
১৯৯৩ সালে, তিনি ডেভিড ধাওয়ান পরিচালিত ব্লকবাস্টার আখেন্‌ (Aankhen) (১৯৯৩) সিনেমায় গোবিন্দার সাথে দ্বিতীয় প্রধান অভিনেতার ভূমিকায় অভিনয় করেন। আখেন্‌ ১৯৯৩ বৃহৎ বক্স-অফিস সিনেমা ছিল। দূর্ভাগ্যক্রমে, এই সিনেমার সফলতার অংশীদার হন গোবিন্দ এবং কাদের খান এবং পান্ডে এই চলচ্চিত্রে বিরাট সাফল্যের সুবিধা পান নি।
১৯৯৪–২০০৩: ক্যারিয়ার অতিমন্দা এবং বিচ্ছেদ
৯০’র দশকে বিভিন্ন বলিউডে তরুন অভিনেতা যেমনঃ আমির খান, সালমান খান, রাহুল রায় এবং শাহরুখ খান এর মত নায়কদের নতুনপ্রবাহ শুরু হয়। তারা তখনকার রোমান্টিক অভিনেতার ভূমিকায় অভিনয় করতে শুরু করে এবং অন্যদিকে তখন অক্ষয় কুমার, সুনীল শেঠী, অজয় দেগবন “অ্যাকশন নায়ক ক্যারিয়ার অতিমন্দা এবং বিচ্ছেদের হিসেবে নিজেদের আত্মপ্রকাশ করে। ফলে পান্ডে তার অভিনয় জীবনে কঠিনতম পরিস্থিতির সম্মুখীন হয়।
চাংকি বিভিন্ন খাতিমান নায়কদের পাশাপাশি দ্বিতীয় নায়কের ভূমিকায় অভিনয় করতে করতে ক্লান্তি অনুভব করেন কিন্তু সহ-অভিনেতা হিসেবে তিনি পরিচিত লাভ করতে সক্ষম হন নি। তিনি বলেন, "I was offered hero ke bhai ka (brother of the hero) role and some shit," "I (told them), ‘Boss, not happening.’" ভাল চরিত্রে অভিনয়ের সুযোগের অভাবে এবং প্রযোজকদের উপযুক্ত মূল্যায়নের অভাবে, প্রধান অভিনেতা হিসেবে পান্ডের অভিনয় জীবন আস্তে আস্তে ধূসর হয়ে আসতে থাকে। এর ফলে পান্ডে বলিউড সিনেমা থেকে বিচ্ছিন্ন হয়ে বাংলাদেশী সিনেমায় অভিনয়ের দিকে ঝুকেন। তিনি বাংলায় কথা বলতে না পারার কারণে, অধিকাংশ সিনেমায় তার কন্ঠ বাংলাদেশের সিনেমায় ডাবিং করা হত। বাংলাদেশী চলচ্চিত্রে তার উল্লেখযোগ্য সিনেমাগুলো হল, স্বামী কেন আসামী এবং বেশ করেছি প্রেম করেছি।
২০০৩ থেকে বর্তমান: বলিউডে পুনরাগমন
২০০৫ সালে, রাম গোপাল বর্মার চলচ্চিত্র ডি – আন্ডারওয়ার্ল্ড বাদশাহ্‌ (D - Underworld Badshah) সিনেমায় আন্ডারওয়ার্ল্ডের গ্যাংস্টার চরিত্রে অভিনয়ের জন্য তিনি সমালোচকদের প্রশংসা অর্জন করেন। পরিচালক রাম গোপাল বর্মা তার অভিনয়ে সন্তুষ্টি প্রকাশ করেন এবং তাকে একটি ডার্ক কমেডি থ্রিলার সিনেমা দরজা বন্ধ রাখো (Darwaza Bandh Rakho) তে অভিনয়ের সু্যোগ দেন, যেখানে তিনি বংশ পরম্পরায় একজন ডাকাতের চরিত্রে অভিনয় করেন।
বর্তমানে, পান্ডে একজন প্রতিষ্ঠিত কমেডি অভিনেতা। ইন্দো-ইতালীয় চলচ্চিত্র "আখিরি পাস্তা" (Aakhiri Pasta) যেখানে তিনি একটি স্মরণীয় চরিত্রে অভিনয় করেন এবং ২০১০ সালের কমেডি হিট চলচ্চিত্র হাউজফুল (Housefull) সিনেমায় অভিনয়ের জন্য তিনি সমালোচক এবং দর্শকদের প্রশংসা অর্জন করেন।
পান্ডে বিভিন্ন টেলিভিশন রিয়েলিটি অনুষ্ঠানে তারকা বিচারক এবং উদ্দীপক হিসেবে প্রতিষ্ঠালাভ করেছেন। যেমন, নৃত্য প্রতিযোগিতা যারা নাচকে দেখা (Zara Nachke Dikha), কমেডি প্রতি্যোগিতা লাফ ইন্ডিয়া লাফ (Laugh India Laugh) এবং দ্য গ্রেট ইন্ডিয়ান লাফটার চ্যালেঞ্জ (The Great India Laughter Challenge)।
ব্যক্তিগত জীবন
চাংকি ১৯৯৮ সালে ভাবনা পান্ডেকে বিয়ে করেন এবং তাদের দুই কন্যা। তিনি সিদ্ধান্ত নেন যে, তিনি ২০০২ সালে বলিউড চলচ্চিত্রে ফিরে এসে ডজনখানেক সিনেমায় অভিনয় করে তার অভিনয় জীবন শেষ করবেন। সিনেমায় অভিনয়ের পাশাপাশি তিনি 'বলিউড ইলেক্ট্রিক' )Bollywood Electric) নামে একটি ব্যবসায়ের সাথে জড়িত, যা বিভিন্ন মঞ্চ অনুষ্ঠানের (stage shows) আয়োজন করে। এছাড়া তিনি এবং তার স্ত্রী ভারতের মুম্বাইয়ে একটি স্বাস্থ্যকর খাবারের দোকান পরিচালনা করেন।
অ্যাকোর্ডিং টু ম্যাথু
অ্যাকোর্ডিং টু ম্যাথু (ইংরেজি: According To Mathew) একটি শ্রীলংকায় তৈরী ইংরেজি ভাষার চলচ্চিত্র, যেটি পরিচালনা করেছেন চন্দ্রন রুত্নাম। এটি সেন্ট পল গির্জার পাদ্রি ফাদার ম্যাথু পেরিসের জীবনী অবলম্বনে বানানো চলচ্চিত্র, যে ১৯৭৯ সালে তার স্ত্রী  ইউনিস পেরিস ও তার প্রেমিকার স্বামী রাসেল ইনগ্রামকে খুন করেছিল।   চলচ্চিত্রটিতে মুখ্য ভূমিকায় অভিনয় করেছেন জ্যাকুলিন ফার্নান্দেজ ও অ্যালস্টন কচ।
কাহিনি সংক্ষেপ
চলচ্চিত্রটির গল্প সেন্ট পলস চার্চের ফাদার ম্যাথু পেরিসের দুইটি খুনকে ঘিরে, যে তার স্ত্রীকে ও তার (ম্যাথু পেরিসের) আয়ার স্বামীকে হত্যার জন্য মৃত্যুদণ্ডে দণ্ডিত হয়েছিল।
নির্মাণ ও মুক্তি
চলচ্চিত্রটির চিত্রগ্রহণ হয়েছিল শ্রীলঙ্কার হোরানা কুম্বুকে ম্যানশনে। চলচ্চিত্রটি ২০১৭ সালের ৮ এপ্রিল মুক্তি পাওয়ার কথা থাকলেও মুক্তির দিন পিছিয়ে যায়। চলচ্চিত্রটি শেষমেষ ২০১৮ সালের ২৪ নভেম্বর প্রেক্ষাগৃহে প্রদর্শিত হয়।  চলচ্চিত্রটি শ্রীলঙ্কার চলচ্চিত্রাঙ্গনের ১৩১৬তম চলচ্চিত্র।
ওয়াগনার ট্রিবিউন
দ্য ওয়াগনার ট্রিবিউন ওকলাহোমা ওয়াগনারের একটি সাপ্তাহিক পত্রিকা, যা বৃহস্পতিবার প্রকাশিত হয়। এটি কমিউনিটি পাবলিশার্স ইনক দ্বারা প্রকাশিত, যা ওকলাহোমা, মিসৌরি এবং আরকানসাসের একটি সংবাদপত্র ও ইন্টারনেট প্রকাশক এবং বাণিজ্যিক মুদ্রণ পরিষেবা প্রদাকারী। সংবাদপত্রটি ১৯০১ সালে প্রতিষ্ঠিত হয়েছিল এবং এর বর্তমান সম্পাদক ট্র্যাভিস স্লোট।
সিদি বশীর মসজিদ
সিদি বশীর মসজিদ ভারতের গুজরাত রাজ্যের আহমেদাবাদ শহরের একটি প্রাচীন মসজিদ। বর্তমানে শুধুমাত্র এর কেন্দ্রীয় প্রবেশদ্বার এবং দুটি মিনার টিকে আছে। এগুলো "ঝুলতা মিনার" বা "কাঁপানো মিনার" নামে পরিচিত।
ইতিহাস
থাম্ব|১৮৬৬ সালে সিদি বশীর মসজিদের ধ্বংসাবশেষ থাম্ব|১৮৬৬ সালে সিদি বশীর মসজিদের মিনার
মসজিদটি সুলতান আহমেদ শাহ'র ক্রীতদাস "সিদি বশীর" বা গুজরাতের আরেক সুলতান মাহমুদ বেগাদার দরবারের একজন সম্ভ্রান্ত মালিক সারং নির্মাণ করেছিলেন বলে মনে করা হয়। এটি ১৪৫২ সালে নির্মাণ করা হয়। যদিও মিনারের শৈলী এবং উপাদানসমূহ মাহমুদ বেগাদার শাসনামল (১৫১১) বা তারও পরের সময়কালকে নির্দেশ করে। ১৭৫৩ সালে মারাঠা এবং গুজরাত সালতানাতের খানের মধ্যে যুদ্ধের সময় ভবনটির অনেকাংশ ধ্বংস হয়ে যায়। শুধুমাত্র দুটি মিনার এবং তাদের সংযোগকারী খিলানযুক্ত কেন্দ্রীয় প্রবেশপথ অবশিষ্ট রয়েছে।
মিনার
মসজিদের মিনারগুলো আহমেদাবাদের স্থাপত্যগুলোর মধ্যে সবচেয়ে উঁচু। বর্তমানে এগুলো আহমেদাবাদ জংশন রেলওয়ে স্টেশনের উত্তরে অবস্থিত। যদিও মিনারগুলো অনেক ক্ষতিগ্রস্ত হয়েছে, বিশেষ করে পায়ের কাছে। তবুও মিনারের ভিতরের সিঁড়ি এখনও ব্যবহার করা যেতে পারে। মিনারগুলো খোদাই করা বারান্দাসহ প্রায় তিনতলা উঁচু। যেকোনো একটি মিনারের মৃদু ঝাঁকুনির ফলে অন্য মিনারটিও কয়েক সেকেন্ড পর কম্পিত হয়। কিন্তু, দুটি মিনারের মধ্যে সংযোগকারী পথটি কম্পনমুক্ত থাকে। এর প্রক্রিয়াটি জানা যায়নি, যদিও স্তরযুক্ত নির্মাণকে একটি ফ্যাক্টর বলে মনে করা হয়। ঘটনাটি ইংরেজ সংস্কৃতের পণ্ডিত "মনির এম. উইলিয়ামস" দ্বারা ১৯ শতকে প্রথম পর্যবেক্ষণ করা হয়। মিনারগুলো খুব দ্রুতগতিতে চলমান ট্রেনগুলোকে পাশ দিয়ে যাওয়া সহ্য করতে সক্ষম।
অন্যান্য কাঁপানো মিনার
আহমেদাবাদে "রাজ বিবি মসজিদ" নামে পরিচিত আরেকটি মসজিদেও সিদি বশির মসজিদের মতো কাঁপানো মিনার ছিল। কিন্তু, ব্রিটিশ রাজত্বের অধীনে নির্মাণ পরিশীলন করার জন্য একটি মিনার ভেঙে ফেলা হয়, যা পরবর্তিতে আর একত্রিত করা হয়নি।
ইরানের এসফাহন নগরে মোনার জোনবান (কাঁপানো মিনার) নামে প্রায় একই বৈশিষ্ট্যসম্পন্ন আরেকটি মিনার রয়েছে।
আরও একটি উদাহরণ হলো, সুলতান কুতুবুদ্দিন আহমদ শাহ দ্বিতীয় এর মা "মখদু-মা-ই-জাহান" দ্বারা ১৪৫৪ খ্রিস্টাব্দে নির্মিত একটি বড় মসজিদ। মখদু-মা-ই-জাহান কে মসজিদের পূর্ব দিকের সমাধিতে সমাহিত করা হয়েছে।
বর্তমান অবস্থা
১৯৮১ সালে দিল্লির কুতুব মিনারে একটি দূর্ঘটনার পর কাঁপানো মিনারে প্রবেশ নিষিদ্ধ করা হয়। সে ঘটনায় পদদলিত হয়ে বহু শিশুর মৃত্যু হয়, এছাড়াও মিনারের উপরের অংশেরও ব্যপক ক্ষতি হয়।
কিল হিম
কিল হিম ২০২৩ সালে মুক্তিপ্রাপ্ত চিত্রনায়ক অনন্ত জলিল ও বর্ষা অভিনীত একটি অ্যাকশনধর্মী চলচ্চিত্র। চলচ্চিত্রটি একই সাথে প্রযোজনা ও পরিচালনা করেছেন মোহাম্মদ ইকবাল। নিজেদের প্রযোজনার বাইরে এই প্রথমবারের মতো অভিনয় করেন অনন্ত জলিল ও বর্ষা।
নির্মাণ
৩ সেপ্টেম্বর বিএফডিসিতে জমকালো মহরত অনুষ্ঠানের মধ্য দিয়ে ‘কিল হিম’ সিনেমার ঘোষণা দেন নির্মাতা মোহাম্মদ ইকবাল। প্রথমবারের মত নিজস্ব প্রযোজনার বাইরে অভিনয় করেন তারকা দম্পতি অনন্ত জলিল ও বর্ষা।
প্রযোজক ও পরিচালক এম ডি ইকবাল জানান, "৮ ডিসেম্বর বগুড়ায় ‘কিল হিম’ সিনেমার শূটিং শুরু হবে। তিনি বলেন, এই সিনেমার মাধ্যমে অনন্ত-বর্ষাকে নতুন রূপে দেখা যাবে, যা দর্শক আগে কখনো এ রূপে তাদের দেখেনি। সব ঠিকমতো আগাতে পারলে আগামী বছর সিনেমাটি মুক্তি দেওয়ার ইচ্ছা আছে।"
তিনি বলেন, ‘শুটিং ঘিরে হাজারেরও বেশি মানুষ জড়ো হয়েছিল, অবশেষে পুলিশের সহায়তা নিয়ে ভিড় সামলাতে হয়েছে।
অনন্ত জলিল জানান, ‘কখনো কিলার, কখনো ড্রাইভারসহ নানা চরিত্রে অভিনয় করতে দেখা যাবে আমাকে। এই সিনেমার জন্য বডি বিল্ডিং থেকে শুরু করে মার্শাল আর্ট প্র্যাকটিস করছি। দর্শক ভিন্ন লুকে দেখতে পাবেন আমাকে।’ চিত্রনায়ক অনন্ত জলিল মার্শাল আর্ট হিরো রুবেলের সঙ্গে অ্যাকশন দৃশ্যে অভিনয় করছেন 'কিল হিম' সিনেমার।
মুক্তি
১০ এপ্রিল ২০২৩ রবিবার ছবিটির পোস্টার প্রকাশ পায়। অনন্ত-বর্ষা দুজনেই তাদের ফ্যান পেজে পোস্ট দিয়ে লিখেন, ঈদুল ফিতরে সারাদেশে মুক্তি পাবে ‘কিল হিম’। ২০২৩ সালের ঈদ উল ফিতরে চলচ্চিত্রটি সর্বমোট ২৭ টি হলে মুক্তি পায়। তবে হলসংখ্যা নিয়ে এ তথ্য সঠিক নয়। শেষ পর্যন্ত জানা গেছে ১০ টি সিনেমা হলে মুক্তি পেয়েছে।
বাজেট ও বক্স অফিস
সিনেমার মহরতে জানানো হয় অনন্ত নায়ক হিসেবে পাবেন ৪০ লাখ টাকা আর নায়িকা বর্ষা পাবেন ১০ লাখ। জানা গেছে, ‘কিল হিম’ সিনেমার বাজেটও অনেক বেশি। যা সচরাচর বাংলাদেশের সিনেমায় খরচ করা হয় না। তবে নির্দিষ্ট অংক এখনো জানা যায়নি।
মুক্তি পাওয়ার পর কিছু গনমাধ্যমে এসেছে যে সিনেমাটি দর্শক টানতে পারছে না। তবে অনন্ত জলিলের দাবি, ছবিটি দর্শকের মাঝে ব্যাপক সাড়া ফেলেছে।
সিক্যুয়েল
ঈদে হলে গিয়ে সিনেমাটি দেখে দর্শকদের ব্যাপক সাড়া পেয়ে আবেগে আপ্লুত অনন্ত। এরপরই নতুন সিনেমার ঘোষণা দিয়ে বসেন এই নায়ক। সেখানেই এই সিনেমার সিক্যুয়েল নির্মাণের ঘোষণা দেন অনন্ত জলিল। তার সঙ্গে সুর মিলিয়ে একই তথ্য জানান সিনেমাটির পরিচালক মোহাম্মদ ইকবাল। এ প্রসঙ্গে অনন্ত জলিল বলেন,"“কিল হিম’ সিনেমার শেষের দিকে নায়িকা কিন্তু ভিলেনের মতো চোখটা খুলেছে। তার মানে ‘কিল হিম’ পার্ট টু আসছে।’"
বিতর্ক
কিল হিম ছবির শো দেখাতে লোক ভাড়া করে আনার অভিযোগ উঠেছে সিনেমাটির নায়ক অনন্ত জলিল ও পরিচালক ইকবালের বিরুদ্ধে। পাশাপাশি সিনেমার শো'তে গনমাধ্যমকর্মীদের হেনস্তার অভিযোগও উঠেছে। সেই ভাড়া করে আনা লোকদের হাতে বেশ ক'জন নারী গণমাধ্যমকর্মী হেনস্তার শিকার হয়েছে বলে জানা গেছে। এ ব্যাপারে অনন্ত জলিল জানান, সাংবাদিক ভাই ও সাংবাদিক বোনদের সঙ্গে ঘটে যাওয়া ঘটনায় তিনি ‘কষ্ট’ পেয়েছেন।
এছাড়া এ ছবির প্রচারণায় শাহরুখের সঙ্গে অনন্তের তুলনা করেন সিনেমার নায়িকা ও অনন্ত জলিলের স্ত্রী আফিয়া নুসরাত বর্ষা। একইভাবে বর্ষা'কে বলিউডের দিপীকা'র সাথে তুলনা করেন অনন্ত জলিল। তার আগে নিজের জন্মদিন উপলক্ষে আয়োজিত অনুষ্ঠানে সবাইকে নিয়ে কেক কাটার সময় সাংবাদিকদের ক্যামেরার সামনেই রোজা রেখে কেক খেয়ে ফেলার মতো হাস্যরস ঘটনার জন্ম দেন নায়ক অনন্ত জলিল।
' কিল হিম ' সিনেমা নিয়ে উঠতি মডেল শাকিলা পারভীনের বিরুদ্ধে মিথ্যা রিভিউ দেওয়ার অভিযোগ উঠেছে। ৩০ এপ্রিল ২০২৩ তারিখে 'কিল হিম 'র শোতে দর্শক নেই বলে একটি ভিডিও ভাইরাল হয় সামাজিক যোগাযোগ মাধ্যমে। সেই ভিডিওটি সামাজিক মাধ্যমে প্রকাশ করেন চলতি প্রজন্মের উঠতি মডেল-অভিনেত্রী শাকিলা পারভীন। যেখানে তিনি 'কিল হিল' ছবিটি দেখার পর নেগটিভ রিভিউ দেন। সিনেমা দেখার পর দর্শক হল থেকে বের হয়ে গেলে সেই ফাঁকা প্রেক্ষাগৃহের ভিডিও করে সামজিক যোগাযোগ মাধ্যমে শেয়ার করে তিনি বলেন ছবিটির দর্শক ছিল মাত্র সাত-আটজন। ভিডিওটি প্রকাশ্যে আসতেই বিষয়টি সিনেমার ব্যবসায়িক ক্ষতি করার জন্য উদ্দেশ্যপ্রণোদিতভাবে এটি করা হয় বলে অভিযোগ উঠেছে এই উঠতি মডেল-অভিনেত্রীর বিরুদ্ধে। এ বিষয়ে শাকিলা পারভীনের জিজ্তিঞেস করা হলে তিনি বেশ চটে যান এবং বলেন, আমাকে এই বিষয় নিয়ে কল দেবেন না।
গোহানা
গোহানা (Gohana) ভারতের হরিয়ানা রাজ্যের সোনিপাত জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৫ মিটার (৭৩৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে গোহানা শহরের জনসংখ্যা হল ৪৮,৫১৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে গোহানা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
হামজা আয-জাইয়াত
আবু ইমারাহ হামজাহ ইবনে হাবিব আল-জাইয়াত আল-তাইমি, যিনি হামজা আয-জাইয়াত (৮০-১৫৬হি:) নামে বেশি পরিচিত  কিরাআত-এর সাতটি প্রামাণিক সনদের  একজন ছিলেন। যা কুরআন তেলাওয়াতের রীতি-পদ্ধতির সাত ক্বারী-এর একজন অন্যতম ব্যক্তি। জীবিকার জন্য তিনি হুলওয়ানে প্রাকৃতিক তেল পরিবহনের কাজ করতেন। কুফায় পনির ও আখরোট সরবরাহ করতেন আর এই জন্য তাকে "আজ-জাইয়াত" উপাধি দেওয়া হয়েছিল।
লরি ন্যাশ
লরেন্স জন লরি ন্যাশ (Laurie Nash; জন্ম: ২ মে, ১৯১০ - মৃত্যু: ২৪ জুলাই, ১৯৮৬) ভিক্টোরিয়ার ফিটজরয় এলাকায় জন্মগ্রহণকারী অস্ট্রেলীয় টেস্ট ক্রিকেটার ও অস্ট্রেলীয় রুলস ফুটবলার ছিলেন। ১৯৩২ থেকে ১৯৩৭ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়া ও ভিক্টোরিয়া দলের প্রতিনিধিত্ব করেছেন। দলে তিনি মূলতঃ ফাস্ট বোলিং করতেন। এছাড়াও নিচেরসারিতে মারকুটে ব্যাটসম্যান হিসেবে খেলতেন লরি ন্যাশ।
প্রারম্ভিক জীবন
বিংশ শতাব্দীর শীর্ষস্থানীয় অস্ট্রেলীয় রুলস ফুটবলারের সন্তান ছিলেন তিনি। আইরিশ ক্যাথলিক রবার্ট ও ম্যারি ন্যাশ দম্পতির তিন সন্তানের সর্বকনিষ্ঠ সন্তান ছিলেন লরি ন্যাশ। রবার্ট জুনিয়র তার ভাই ও মেইজি ডাকনামে পরিচিত মেরি নাম্নী এক বোন ছিল। তার পিতা রবার্ট ন্যাশ সফরকারী মেরিলেবোন ক্রিকেট ক্লাবের বিপক্ষে ১৯২১ সালে ক্রিকেট খেলেছিলেন। শৈশবেই লরি ন্যাশের ক্রীড়া প্রতিভা ধরা পড়ে। ভিক্টোরিয়া থেকে তাসমানিয়ায় তার পরিবার স্থানান্তরিত হলে ফুটবল ও ক্রিকেট - উভয় ক্ষেত্রেই তার নাম ছড়িয়ে পড়ে। এরফলে অস্ট্রেলিয়ায় শুরুরদিককার পেশাদার ক্লাব ক্রিকেটার ও পূর্ণাঙ্গ পেশাদার অস্ট্রেলিয়ান রুলস ফুটবলার হয়েছিলেন।
১৯৩৩ সালের দক্ষিণ মেলবোর্ন প্রিমিয়ারশীপ দলের অন্যতম সদস্য ছিলেন তিনি। ১৯৩৩ সালে ভিক্টোরিয়ান ফুটবল লীগে (ভিএফএল) তার অভিষেক হয়। ১৯৩৭ সালে দলের অধিনায়কত্ব করেন। ১৯৩৭ ও ১৯৪৫ সালে দলের শীর্ষস্থানীয় গোল কিকার ছিলেন তিনি।
দ্বিতীয় বিশ্বযুদ্ধকালীন ন্যাশ নিজভূমিতে স্থানান্তরিত হবার প্রস্তাব বিনয়ের সাথে প্রত্যাখ্যান করেন ও নিউগিনিতে ট্রুপার হিসেবে কাজ করেন। এ প্রসঙ্গে মন্তব্য করেন যে, অন্যান্য সৈনিকের সাথে নিজেকে কোন পার্থক্যে ফেলতে চাননি তিনি।
প্রথম-শ্রেণীর ক্রিকেট
ঐ খেলাগুলোয় তার কৃতিত্বপূর্ণ ক্রীড়ানৈপুণ্যের প্রেক্ষিতে তাসমানিয়ার পক্ষে প্রথম-শ্রেণীর ক্রিকেটে অভিষেক ঘটে তার। ৩১ ডিসেম্বর, ১৯২৯ তারিখে লঞ্চেস্টনে অনুষ্ঠিত খেলায় ভিক্টোরিয়ার বিপক্ষে ২/৯৭ পান। ভবিষ্যতের টেস্ট খেলোয়াড় লিও ও’ব্রায়ান তার প্রথম উইকেট শিকারে পরিণত হন। এছাড়াও ব্যাট হাতে ১ ও ৪৮ পান যা দ্বিতীয় ইনিংসে দলের শীর্ষ রান সংগ্রাহক হয়েছিলেন।
ডিসেম্বর, ১৯৩০ সালে সফরকারী ওয়েস্ট ইন্ডিজ ক্রিকেট দলের বিপক্ষে খেলেন। তাসমানিয়ার সদস্যরূপে তিন নম্বরে ব্যাটিংয়ে নেমে ৪১ ও ০ রান এবং ২/৮৭ লাভ করেন। তন্মধ্যে ৬৫ মিনিটে ১০০ রান সংগ্রহকারী লিয়ারি কনস্ট্যান্টাইনের উইকেটও পান তিনি। সাংবাদিকেরা মন্তব্য করেন যে, লিয়ারি কনস্ট্যান্টাইনের ইনিংস চলাকালে তাসমানীয় বোলারদের মধ্যে কেবলমাত্র তিনিই গভীরভাবে তাকে পর্যবেক্ষণ করছিলেন। তার শক্তিমত্তা ও দূর্বলতা চিহ্নিত করতে সমর্থ হন ও ঐ ব্যাটসম্যানের বিপক্ষে পরবর্তীতে সফলতা পান।
২৬ জানুয়ারি, ১৯৩১ তারিখে লঞ্চেস্টনে ভিক্টোরিয়ার বিপক্ষে খেলার সময় থ্রোয়িংয়ের দায়ে অভিযুক্ত হন। পরবর্তীতে তিনি দাবী করেন যে, উদ্দেশ্যপ্রণোদিতভাবে ও ফিল্ডারদের কার্যক্রমে ক্ষুদ্ধ হয়ে তিনি এ কাণ্ড ঘটিয়েছিলেন।
আন্তর্জাতিক ক্রিকেট
অস্ট্রেলিয়ার পক্ষে দুইটি টেস্ট খেলায় অংশগ্রহণ করেন। ১২ ফেব্রুয়ারি, ১৯৩২ তারিখে ২১ বছর ২৮৬ দিন বয়সে মেলবোর্ন ক্রিকেট গ্রাউন্ডে দক্ষিণ আফ্রিকার বিপক্ষে তার টেস্ট অভিষেক হয়েছিল। ১৯০২ সালে চার্লস ইডি’র পর প্রথম তাসমানীয় এবং ১৯৮৩ সালে রজার ওলি তারপর শেষ তাসমানীয় হিসেবে অংশ নেন। এই টেস্টে জ্যাক ফিঙ্গলটনের অভিষেকসহ স্পিন বোলার বার্ট আইরনমঙ্গারের অস্ট্রেলীয় দলে পুনরায় অন্তর্ভুক্তি ঘটেছিল। উইকেটপ্রতি ১২.৮০ গড়ে ১০ উইকেট পান। এছাড়াও, ১৫.০০ গড়ে ৩০ রান সংগ্রহ করেছেন।
ন্যাশের অন্তর্ভুক্তিতে চোখ কপালে তুলে ‘দ্য আর্গাস’ মন্তব্য করে যে, ন্যাশের অন্তর্ভুক্তি সর্বাপেক্ষা আশ্চর্যজনক ঘটনার সৃষ্টি করেছে। অস্ট্রেলিয়া দলে তিনিই একমাত্র ফাস্ট বোলাররূপে অন্তর্ভুক্ত হন। তবে, ন্যাশ খুব সহসাই সমালোচকদের মুখ বন্ধ করে দেন। উদ্বোধনী স্পেলেই সর্বনাশ ডেকে আনেন। দক্ষিণ আফ্রিকার প্রথম চার উইকেটের তিনটিই তিনি দখল করেন। প্রথম ইনিংসে মাত্র ১৮ রানের বিনিময়ে ৪ উইকেট পান এবং দ্বিতীয় ইনিংসে ১/৪ পান। দক্ষিণ আফ্রিকা মাত্র ৩৬ ও ৪৫ রান তুলতে সক্ষম হয়। খেলাটি ছয় ঘণ্টারও কম সময়ের মধ্যে প্রথমবারের মতো শেষ হয়।
খেলার পর দ্য টাইমস ন্যাশের উচ্ছসিত প্রশংসা করে। প্রতিবেদনে লিখে যে, ন্যাশ খাঁটো হলে শক্ত মজবুত গড়নের ব্যক্তি। অনেক বলই মাথা উঁচু বরাবরে যায় এবং লঞ্চিয়নে একটি স্পেলে চার রান দিয়েই তিন উইকেট তুলে নেবার সামর্থ্য দেখিয়েছেন। ফাস্ট বোলারের উপযোগী দম তার রয়েছে এবং জ্যাক গ্রিগরির শূন্যতা পূরণে তিনিই উপযুক্ত।
ফুটবলে প্রভূতঃ সফলতা পেলেও ক্রিকেটে প্রতিষ্ঠা লাভের ক্ষেত্রে তাকে কর্তৃপক্ষের বিরাগভাজনের শিকার হতে হয়। সতীর্থ কিথ মিলার এ প্রসঙ্গে লেখেন যে, নিয়মিত টেস্ট ক্রিকেটার হিসেবে তাকে উপেক্ষা করা অস্ট্রেলিয়ার ক্রিকেটের ইতিহাসে সর্বাপেক্ষা প্রতিভার অবমূল্যায়নরূপে পরিচিত হয়ে আসছে।
অবসর
অস্ট্রেলীয় রুলস ফুটবলে তার অনবদ্য ভূমিকার কথা স্বীকার করে তাকে অস্ট্রেলিয়ান ফুটবল হল অব ফেমে অন্তর্ভুক্ত করা হয়। ১৯৫৩ সালে দক্ষিণ মেলবোর্ন কোচের দায়িত্বে ছিলেন। অবসর নেয়ার পর সংবাদপত্রে কলামলেখক ছিলেন। এছাড়াও ফুটবলে টেলিভিশন শোয়ে বিচারকমণ্ডলীর সদস্য ছিলেন ও সমাজকর্মের সাথে জড়িত হন।
সম্মাননা
খেলোয়াড়ী জীবনে অনেকগুলো পুরস্কার পান। অবসর নেয়ার পরও ক্রীড়াক্ষেত্রে সম্পৃক্ততার কারণে পুরস্কারপ্রাপ্তির ধারা অব্যাহত থাকে। ১৯৬০ সালে সাউথ মেলবোর্ন ফুটবল ক্লাবের আজীবন সদস্য মনোনীত হন। তার মৃত্যুর পর সিডনি সোয়ান্স বাহুতে কালো কাপড় পরিধান করে। বেস্ট ও ফেয়ারেস্ট পুরস্কারের নাম পরিবর্তন করে লরি ন্যাশ পদক রাখে। ২০০৩ সালে শতাব্দীর সেরা দলে তাকে সেন্টার-হাফ-ফরোয়ার্ডে রাখা হয়। ২০০৯ সালে তাদের হল অব ফেমের উদ্বোধনী সদস্য করা হয়।
টেস্ট ব্যাটসম্যান মার্ভ হার্ভে একদা মন্তব্য করেছিলেন যে, তার সর্বাপেক্ষা অর্জন ছিল ন্যাশের বোলিং থেকে রান সংগহ করা যা ক্লাব ক্রিকেটে তার ন্যায় দ্রুতগতির বোলিং আর দেখেননি।
ব্যক্তিগত জীবন
সেপ্টেম্বর, ১৯৩২ সালে লঞ্চেস্টনে ইরিন রোলসের সাথে বৈবাহিক সম্পর্ক স্থাপন করেন। সিটি ও তাসমানিয়া দলের সঙ্গী টেড পিকেটের বোন ছিলেন ইরিন। ১৯৩০-এর দশকে প্রবল রক্ষণশীলতার কারণে তাদের এ সম্পর্ক কিছুটা বিতর্কের সৃষ্টি করেছিল। তাদের বিয়ে প্রটেস্ট্যান্ট গীর্জায় অনুষ্ঠিত হয়। জানুয়ারি, ১৯৪০ সালে নোলেন নামীয় এক সন্তানের জনক হন। ওয়ালিশ মন্তব্য করেন যে, লরি আরও একটি সন্তানের পিতা হতে চাইলেও ইরিন এর বিরোধিতা করেছিলেন।
১৯৫৮ সালে ভিএফএল গ্র্যান্ড ফাইনাল চলাকালীন ন্যাশের বাবা বব সিনিয়র ভূপতিত হন ও মারা যান। লরি ন্যাশ পরবর্তীকালে বলেন যে, তার বাবার এটি উপযুক্ত সময় ছিল। ন্যাশের ভাই বব জুনিয়র ফুসফুসের সংক্রমণে ১৯৭০-এর দশকের শুরুতে মারা যান। ১৯৭৫ সালে ইরিন ন্যাশ কিছুদিন দূর্বল স্বাস্থ্য নিয়ে চলার পর মারা গেলে ন্যাশের হৃদয়-মন ভেঙ্গে পড়ে। পরবর্তী পাঁচ বছরের প্রত্যেক দিনই তিনি সমাধিস্থলে যেতেন।
১৯৮০ সালে দুইবার বিধবা হওয়া ডোরিন হাচিসনের সাথে পরিচিত হন ও তাকে সাথে নিয়ে অন্যত্র চলে যান। তারা বিবাহবন্ধনে আবদ্ধ না হলেও ডোরিন নিজেকে মিসেস ন্যাশ নামে পরিচয় দিতেন। ১৯৮৫ সালে হৃদযন্ত্রক্রীয়ায় ডোরিনের আকস্মিক মৃত্যু হলে ন্যাশের স্বাস্থ্যের দ্রুত অবনতি হতে থাকে ও ১৯৮৬ সালের শুরুতে স্ট্রোকে আক্রান্ত হন। ন্যাশের শুভান্যুধায়ীরা দেখতে আসলে তিনি তার অমরত্বের বিষয়ে সন্দিহান ছিলেন।
পরবর্তীতে আবারো স্ট্রোক হলে ভিক্টোরিয়ার হাইডেলবার্গের রিপ্যাট্রিয়াশন হাসপাতালে ২৪ জুলাই, ১৯৮৬ তারিখে ৭৬ বছর বয়সে তার দেহাবসান ঘটে। কন্যা নোলিন এবং অ্যান্থনি ও সিমন নামীয় দুই নাতি রেখে যান। মেলবোর্নের ক্যাথলিক চার্চে তার শবানুষ্ঠান হয় ও ফকনার মেমোরিয়াল পার্কে স্ত্রী ইরিনের সমাধির পাশে সমাধিস্থ করা হয়।
ত্রিপুরায় খ্রিস্টধর্ম
খ্রিস্টধর্ম হল উত্তর পূর্ব ভারতের একটি রাজ্য ত্রিপুরার অন্যতম ধর্ম। ভারতীয় আদমশুমারি ২০১১ অনুসারে, ত্রিপুরায় খ্রিস্টানদের জনসংখ্যা হল ১৫৯,৮৮২ বা মোট জনসংখ্যার ৪.৩৫%। খ্রিস্টানরা বেশিরভাগই রাজ্যের আদিবাসী সম্প্রদায়ের মধ্যে অন্তর্ভুক্ত যেমন ত্রিপুরী, লুসাই, কুকি, দারলং, হালাম ইত্যাদি। রাজ্যের তফসিলি উপজাতিদের মধ্যে খ্রিস্টানদের ভাগ জনসংখ্যার ১৩.১২%।
ইতিহাস
রেভের নেতৃত্বে ত্রিপুরা ব্যাপ্টিস্ট খ্রিস্টান ইউনিয়ন গঠিত হয়। ১৯৩৮ সালের ডিসেম্বর মাসে আগরতলা থেকে ছয় মাইল দূরে একটি গ্রাম লক্ষ্মীলুঙ্গায় এমজে ইডে। আগরতলায় অরুন্ধুতিনগরে ব্যাপ্টিস্ট মিশন কম্পাউন্ডটিও ১৯৩৮ সালে তৎকালীন ত্রিপুরা রাজ্যের রাজা মহারাজা বীর বিক্রম কিশোর মাণিক্য কর্তৃক নিউজিল্যান্ড ব্যাপ্টিস্ট মিশনারি সোসাইটি (এনজেডবিএমএস) এর মিশনারিদের একটি সরকারী জমি অনুদানের অধীনে প্রতিষ্ঠিত হয়েছিল।
ত্রিপুরার প্রথম রোমান ক্যাথলিক প্যারিশ ১৯৩৯ সালে মরিয়মনগরে নির্মিত হয়েছিল। প্রথম স্থায়ী চার্চ (বর্তমানে অস্থায়ী ক্যাথেড্রাল) ১৯৫২ সালে আশীর্বাদ করা হয়েছিল। ভৌগলিক নৈকট্যের কারণে, ঢাকার আর্চডায়োসিস ত্রিপুরার ক্যাথলিকদের আধ্যাত্মিক চাহিদা মেটাতে থাকে, ১৯৫২ সালে হাফলং প্রিফেকচারে নতুন ধর্মীয় ইউনিট তৈরি হওয়া পর্যন্ত। ১৯৬৯ সালে প্রিফেকচার একটি ডায়োসিস এবং মোস্ট রেভের অবস্থানে উন্নীত হয়। ডেনজিল ডি'সুজা, ডিডি, ছিলেন শিলচরের প্রথম বিশপ। সেই সময়ে মিজোরাম ও ত্রিপুরা রাজ্য এবং আসামের কাছাড় জেলা নিয়ে ডায়োসিস ছিল। ১১ জানুয়ারী ১৯৯৬-এ, পোপ জন পল দ্বিতীয় আগরতলার ডায়োসিস নির্মাণের আদেশ দেন। পুরো ত্রিপুরা রাজ্য নিয়ে গঠিত আগরতলার নতুন ডায়োসিস শিলচরের পূর্ববর্তী ডায়োসিস থেকে বিভক্ত হয়েছিল। সর্বাধিক রেভ. লুমেন মন্টিরো, সিএসসি, ডিডি, নতুন ডায়োসিসের প্রথম বিশপ নিযুক্ত হন। তিনি ২৬ মে ১৯৯৬ সালে নিযুক্ত এবং ইনস্টল করা হয়েছিল।
ধর্মসম্প্রদায়
রাজ্যে উপস্থিত খ্রিস্টান ধর্মের প্রধান সম্প্রদায়গুলি হল ব্যাপ্টিস্ট, প্রেসবিটারিয়ান চার্চ অফ ইন্ডিয়া (পিসিআই) এবং রোমান ক্যাথলিক চার্চ। রাজ্যে বিলিভার্স চার্চ, অ্যাসেম্বলি অফ গড, ইভাঞ্জেলিক্যাল এন্ড খ্রিস্টান এবং খ্রিস্টান রিভাইভাল চার্চের অনেক গির্জাও রয়েছে।
প্রবণতা
দশক অনুযায়ী ত্রিপুরায় খ্রিস্টানদের শতাংশ
উপজাতি
তফসিলি উপজাতিতে খ্রিস্টানদের শতাংশ
আমি মারের সাগর পাড়ি দেব
আমি মারের সাগর পাড়ি দেব হল বিশ্বকবি রবীন্দ্রনাথ ঠাকুর কর্তৃক বাংলা ভাষায় রচিত ও সুরারোপিত একটি কালজয়ী গান (রবীন্দ্রসঙ্গীত)। এটি একটি পূূজা পর্যায়ের গান হলেও, দেশাত্মবোধক গান হিসেবেও খ্যাত। এটি রচিত হয়েছিল ৩০ পৌষ, ১৩২৮ বঙ্গাব্দে (১৪ জানুয়ারি, ১৯২২ খৃষ্টাব্দ)। এর স্বরলিপিকার হলেন অনাদিকুমার দস্তিদার।
গানের কথা
আমি    মারের সাগর পাড়ি দেব বিষম ঝড়ের বায়ে
আমার  ভয়ভাঙা এই নায়ে ॥
মাভৈঃ বাণীর ভরসা নিয়ে   ছেঁড়া পালে বুক ফুলিয়ে
তোমার ওই পারেতেই যাবে তরী ছায়াবটের ছায়ে ॥
পথ আমারে সেই দেখাবে যে  আমারে চায়--
আমি    অভয় মনে ছাড়ব তরী, এই শুধু মোর দায়।
দিন ফুরালে, জানি জানি,   পৌঁছে ঘাটে দেব আনি
আমার  দুঃখদিনের রক্তকমল তোমার করুণ পায়ে ॥
বিশাখাপত্তনম
বিশাখাপত্তনম বা বিশাখপট্টনম (విశాఖపట్నం, পূর্বনাম বিজগাপত্তনম), ভারতের অন্ধ্রপ্রদেশ রাজ্যের রাজধানী। এটি অন্ধ্রপ্রদেশের সর্বাধিক জনবহুল ও বৃহত্তম শহর। শহরটি পূর্ব ঘাট ও বঙ্গোপসাগরের উপকূলের মাঝে অবস্থিত। এটি চেন্নাই ও কলকাতার পরে ভারতের পূর্ব উপকূলের তৃতীয় বৃহত্তম শহর এবং দক্ষিণ ভারতের চতুর্থ বৃহত্তম শহর। বিশাখাপত্তনম স্মার্ট সিটিস মিশনের অধীনে নির্বাচিত অন্ধ্র প্রদেশের চারটি স্মার্ট সিটির মধ্যে একটি। শহরটি বিশাখাপত্তনম জেলা সদরের সদর দফতর হিসাবে কাজ করা। আনুমানিক ৪৩.৫ বিলিয়ন ডলারের আউটপুট সহ শহরটি ২০১৬ সালের হিসাবে ভারতের সামগ্রিক মোট দেশজ উৎপাদনে নবম বৃহত্তম অবদানকারী। বিশাখাপত্তনমে পূর্ব নৌ কমান্ডের সদর দফতর অবস্থিত।
বিশাখাপত্তনমের ইতিহাস খ্রিস্টপূর্ব ৬ষ্ঠ শতাব্দীর পূর্ববর্তী সময়ে শুরু হয়। এটি সেই সময়ে কলিঙ্গ রাজ্যের একটি অংশ হিসাবে বিবেচিত হত এবং পরে ভেঙ্গি, পল্লব এবং পূর্ব গঙ্গ রাজবংশ দ্বারা শাসিত হয়। প্রত্নতাত্ত্বিক নথিগুলি থেকে জানাযায় যে বর্তমান শহরটি একাদশ ও দ্বাদশ শতাব্দীর কোন এক সময়ে নির্মিত হয় এবং পঞ্চদশ শতাব্দীতে বিজয়নগর সাম্রাজ্যের দ্বারা বিজয় পর্যন্ত শহরটির উপরে চোল রাজবংশ ও গজপতি রাজ্যের নিয়ন্ত্রণ উঠানামা করে। ষোড়শ শতাব্দীতে মুঘলরা শহরটি জয় করে, পরে ইউরোপীয় শক্তিগুলি এই শহরে ব্যবসায়ের আগ্রহ প্রকাশ করে এবং এটি অষ্টদশ শতাব্দীর শেষের দিকে ফরাসী শাসনের অধীনে চলে যায়।  নিয়ন্ত্রণটি ১৮০৪ সালে ব্রিটিশ রাজের নিয়ন্ত্রণে চলে যায় এবং ১৯৪৭ সালে ভারতের স্বাধীনতা পর্যন্ত ব্রিটিশ উপনিবেশিক শাসনের অধীনে থেকে যায়।
শহরটিতে প্রাচীনতম শিপইয়ার্ড ও ভারতের পূর্ব উপকূলের একমাত্র প্রাকৃতিক বন্দর রয়েছে। বিশাখাপত্তনম বন্দরটি ভারতের পঞ্চম-ব্যস্ততম পণ্যবাহী বন্দর এবং এই শহরে দক্ষিণ উপকূলীয় রেলের সদর দফতরে অবস্থিত। বিশাখাপত্তনম একটি প্রধান পর্যটন গন্তব্য এবং এটি সমুদ্র সৈকতের জন্য বিশেষত ভাবে পরিচিত। শহরটিকে "গন্তব্য শহর" ও "পূর্ব উপকূলের জুয়েল" নামে ডাকা হয়। এটি স্মার্ট সিটি মিশনের অধীনে স্মার্ট সিটি হিসাবে বিকাশিত ভারতীয় শহরগুলির মধ্যে একটি হিসাবে নির্বাচিত হয়েছে। এটি ২০১৭ সালের স্বচ্ছতা জরিপ অনুসারে ভারতের তৃতীয় পরিষ্কার শহরের মর্যাদা অর্জন করে।
ইতিহাস
বিশাখাপত্তনমের ইতিহাস খ্রিষ্টপূর্ব ৬ষ্ঠ শতাব্দী থেকে শুরু হয় এবং শহরটির উল্লেখ খ্রিষ্টপূর্বাব্দ চতুর্থ শতাব্দীতে পাণিনির ও কাত্যায়নের লেখা প্রাচীন গ্রন্থে পাওয়া যায়। ঐতিহাসিকভাবে কলিঙ্গ অঞ্চলের অংশ হিসাবে বিবেচিত এই অঞ্চলটি মধ্যযুগীয় সময়ে এটি ভেঙ্গি রাজ্য, পল্লব এবং পূর্ব গঙ্গার রাজবংশের দ্বারা শাসিত হয়েছিল। প্রত্নতাত্ত্বিক নথিগুলি নির্দেশ করে যে বর্তমান শহরটি ১১র্থ এবং ১২তম শতাব্দীতে চোল রাজবংশের রাজা প্রথম কুলোতুঙ্গা কর্তৃক নির্মিত হয়েছিল। বিভিন্ন সময়ে তামিলনাড়ুর চোলা রাজবংশ ও উড়িষ্যার গজপতি রাজবংশের কাছে  শহরটির উপর নিয়ন্ত্রণ ছিল,  যতদিন না ১৫তম শতাব্দীতে বিজয়নগর সাম্রাজ্যের বিজয় লাভ ঘটে। ১৬তম শতাব্দীতে এটি মুঘলরা দখল করে নেয়। ইউরোপীয় শক্তিগুলি অবশেষে শহরটি বাণিজ্য স্বার্থে স্থাপন করেছিল এবং বিশাখাপত্তনম ১৮ শতকের শেষদিকে ফরাসি শাসনের অধীনে আসে।
অবস্থান
থাম্ব|বিশাখাপত্তনম শহর
জনপরিসংখ্যান
ভারতে ২০১১ সালের আদমশুমারি অনুসারে, বিশাখাপত্তনমের জনসংখ্যা হল ১৭,২৮,১২৮ জন, যাদের মধ্যে ৮,৭৩,৫৯৯ জন পুরুষ এবং ৮,৫৪,৫২২ জন মহিলা ছিল। শহরটিতে প্রতি ১০০০ জন পুরুষের বিপরীতে ৯৭৮ জন নারী রয়েছেন। জনসংখ্যার ঘনত্ব ১৮,৪৮০ জন/বর্গ কিলোমিটার (৪৭,৯০০ জন/বর্গ মাইল)। ০-৬ বছর বয়সের ১,৬৪,১২৯ টি শিশু রয়েছে এই শহরে, যার মধ্যে ৮৪,২২৮ জন ছেলে এবং ৭৯,৮৩১ মেয়ে- প্রতি ১,০০০ টি ছেলের বিপরীত ৯৪৭ টি মেয়ে রয়েছে। ২০১১ সালের হিসাবে বিশাখাপত্তনমের মোট জনসংখ্যার সাক্ষরতার হার দাঁড়িয়েছে ৮১.৭৯%, অর্থাৎ মোট ১২,৭৯,১৭ জন সাক্ষর, যার মধ্যে ৬,৮৮,৬৭৮ জন পুরুষ এবং ৫,৯০,৪৫৯ জন নারী। বিশ্বের দ্রুততম ক্রমবর্ধমান শহরগুলির তালিকাতে বিশাখাপাতনম ১২২ তম স্থান পেয়েছে। শহরটির মোট জনসংখ্যার জনসংখ্যার ৪৪.৬১% লোক বস্তিবাসী, যার অর্থ শহরের ৭,৭০,৯৭১ জন লোক বস্তিতে  বসবাস করে।
শহরের সীমা সম্প্রসারণের পরে জনসংখ্যা দুই মিলিয়ন অতিক্রম করেছে এবং বর্তমান ২০,৩৫,৯২২ জনে দাঁড়িয়েছে।
ভাষা ও ধর্ম
তেলুগু শহরটির সরকারি ভাষা এবং স্থানীয়দের দ্বারা সর্বাধিক কথ্য ভাষা। তেলুগুয়ের দুটি উপভাষায় লোকেরা কথা বলে, সাধারণ উপভাষা ও উত্তরান্ধরা (উত্তর পূর্ব অন্ধ্র) উপভাষা। দ্বিতীয় উপভাষাটিতে  মূলত বিজয়নগরম এবং শ্রীকাকুলাম জেলার স্থানীয় লোকেরা কথা বলে। বিশাখাপত্তনমের বৈশ্বিক জনসংখ্যার অন্তর্ভুক্ত তামিল,  মালেয়ালি,  সিন্ধি, কন্নড়,  ওড়িয়া, বাঙালি ও বিহারি অভিবাসীরা ভারতের অন্যান্য অঞ্চল থেকে এসেছেন।  এছাড়াও একটি অ্যাংলো-ইন্ডিয়ান সম্প্রদায় রয়েছে, যা শহরের প্রথম বিশ্বনাগরিক হিসাবে বিবেচিত।
শহরের বেশিরভাগ নাগরিক হিন্দু ধর্ম অনুসরণ করেন, ধর্ম অনুসরণের ক্ষেত্রে এরপরের অবস্থানে যথাক্রমে ইসলাম ও খ্রিস্টান ধর্ম রয়েছে। পার্শ্ববর্তী এলাকাগুলোতে বহু বৌদ্ধ সংঘারাম দ্বারা প্রমাণিত হয় যে অঞ্চলটির বাসিন্দারা প্রাচীন অতীতে বৌদ্ধধর্মের চর্চা করত, তবে বর্তমান সময়ে বৌদ্ধ ধর্মাবলম্বীদের জনসংখ্যা হ্রাস পেয়েছে। সাম্প্রতিক আদমশুমারির ভিত্তিতে পুরো শহরে প্রায় ০.০৩% জনসংখ্যা বৌদ্ধ ধর্ম অনুসরণ করে।
সড়ক পথ
শহরটির মধ্যদিয়ে ৫ নং জাতীয় সড়ক (ভারত) চলেগেছে।এই জাতীয় সড়ক এর দ্বারা শহরটি কলকাতা ও চেন্নাই শহরের সঙ্গে যুক্ত।
রেলপথ
হাওড়া চেন্নাই মেন লাইন এর একটি গুরুত্বপূর্ণ রেলওয়ে স্টেশন হল বিশাখাপত্তনম। শহরের সমুদ্র বন্দরটিও রেলপথ এর সঙ্গে ভালভাবে যুক্ত। এই শহর থেকে রেল দ্বারা কলকাতা, চেন্নাই, হায়দ্রাবাদ, মুম্বাই, ও ব্যাঙ্গালোর ভালোভাবে যুক্ত।
বিমানবন্দর
বিশাখাপত্তনম একটি বিমানবন্দর রয়েছে।
শিক্ষা
প্রাথমিক ও মাধ্যমিক বিদ্যালয়ের শিক্ষা রাজ্যের বিদ্যালয় শিক্ষা দপ্তরের অধীনে সরকারি, সহায়ক ও বেসরকারি বিদ্যালয়ের দ্বারা প্রদান করা হয়।  ২০১৬–১৭শিক্ষাবর্ষের বিদ্যালয় তথ্যের প্রতিবেদন অনুসারে বিশাখাপত্তনম শহরের ১,৪৪,২৬৮ জন শিক্ষার্থী ৪৩৪ টি বিদ্যালয়ে ভর্তি হয়। কেন্দ্রীয় মাধ্যমিক শিক্ষা বোর্ড, মাধ্যমিক বিদ্যালয়ের শংসাপত্র বা মাধ্যমিক শিক্ষার ভারতীয় শংসাপত্রের জন্য বিভিন্ন বিদ্যালয় দ্বারা বিভিন্ন ধরনের পাঠক্রম অনুসরণ করা হয়। বিদ্যালয়গুলির শিক্ষার মাধ্যম হল ইংরেজি ও তেলুগু ভাষা। সেন্ট অ্যালোসিয়াস অ্যাংলো ইন্ডিয়ান বয়েজ হাই স্কুলটি শহরের প্রাচীনতম বিদ্যালয়, যা ১৮৪৭ সালে প্রতিষ্ঠিত হয়। বিশাখাপত্তনম জেলা কেন্দ্রীয় গ্রন্থাগারটি সরকার দ্বারা সমর্থিত এবং দ্বারাকা নগরে অবস্থিত।
খেলাধুলা
ক্রিকেট সবচেয়ে জনপ্রিয় খেলা, এছাড়া টেনিস ও ফুটবল বেশ জনপ্রিয়। বিশাখাপত্তনমে জেলা এবং জোনাল ম্যাচে অংশ নেওয়া বেশ কয়েকটি স্থানীয় ক্রিকেট দল রয়েছে। গলি ক্রিকেট (রাস্তায় বা পার্কগুলিতে অনুষ্ঠিত ক্রিকেটের একটি সংস্করণ) স্থানীয় যুবকদের মধ্যে একটি জনপ্রিয় খেলা। বিশাখাপত্তনম হায়দ্রাবাদ শহরের পাশাপাশি ২০০২ সালে ৩২তম জাতীয় গেমসের সহকারী আয়োজক হয়। শহরটিতে সাতটি ক্রিকেট স্টেডিয়াম রয়েছে, যা রঞ্জি ট্রফি ম্যাচের জন্য ব্যবহৃত হয়; এর মধ্যে দুটি স্টেডিয়াম একদিনের আন্তর্জাতিক ম্যাচের জন্য ব্যবহৃত হয়। মিউনিসিপাল কর্পোরেশন স্টেডিয়াম নামেও পরিচিত ইন্দিরা প্রিয়দর্শিনী স্টেডিয়ামে প্রথম একদিনের আন্তর্জাতিক ম্যাচটি ১৯৮৮ সালের ৯ ডিসেম্বর এবং শেষ একদিনের আন্তর্জাতিক ম্যাচটি ২০০১ সালের ৩ এপ্রিল অনুষ্ঠিত হয়। স্টেডিয়ামটি মধুরাওয়াদার নতুন ডাঃ ওয়াই এস এস রাজশেখড়া রেড্ডি আন্তর্জাতিক ক্রিকেট স্টেডিয়ামের জন্য বন্ধ করে দেওয়া হয়।
এনগক লাক জেলা
এনগক লাক হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা।
২০০৩ সালের শুমারি হিসাবে জেলার জনসংখ্যা ১৩২১৯১ জন। জেলাটি ৫০৪ কিমি² এলাকা জুড়ে রয়েছে। জেলার রাজধানী এনগক লাক এ অবস্থিত।
শিল্পা শিরোদকর
শিল্পা শিরোদকর (জন্ম: ২০শে নভেম্বর ১৯৭৩) হলেন একজন ভারতীয় অভিনেত্রী এবং প্রাক্তন মডেল, যিনি মূলত হিন্দি ভাষার চলচ্চিত্রে ১৯৮৯ সাল হতে ২০১০ সাল পর্যন্ত কাজ করেছিলেন। অভিনয় জীবনের মাঝখানে তিনি প্রায় ১৩ বছরের বিরতি গ্রহণ করেছিলেন। অতঃপর ২০১৩ সালে জি টিভিতে প্রচারিত টেলিভিশন ধারাবাহিক এক মুঠি আসমান-এ অভিনয়ের মাধ্যমে তিনি পুনরায় অভিনয় জগতে ফিরে এসেছিলেন; উক্ত ধারাবাহিকে তিনি কমলা ভিত্তল যাদবের চরিত্রে অভিনয় করেছেন।
পেশা
শিল্পা শিরোদকর ১৯৮৯ সালে মুক্তিপ্রাপ্ত রমেশ সিপ্পী দ্বারা পরিচালিত ভ্রষ্টাচর নামক একটি হিন্দি চলচ্চিত্রে অভিনয়ের মাধ্যমে অভিনয় জগতে পদার্পণ করেছিলেন; উক্ত চলচ্চিত্রে তিনি মিঠুন চক্রবর্তী এবং রেখার সাথে অভিনয় করেছিলেন। এই চলচ্চিত্রে তিনি একজন অন্ধ মেয়ের চরিত্রে অভিনয় করেছিলেন।  ১৯৯০ সালে জনপ্রিয় চলচ্চিত্র কৃষ্ণ কানহাইয়া-তে তিনি অনিল কাপুরের বিপরীতে অভিনয় করেছিলেন। পরের বছর তিনি ত্রিনেত্র (১৯৯১) এবং হাম (১৯৯১)-এর মতো সফল চলচ্চিত্রে অভিনয় করেছিলেন। অতঃপর তিনি খুদা গাওয়া (১৯৯২), আঁখে (১৯৯৩), পহচান (১৯৯৩), গোপী কিশন (১৯৯৪), বেবফা সনম (১৯৯৬) এবং মৃত্যুদণ্ড (১৯৯৭) এর মতো আরও বেশ কয়েকটি জনপ্রিয় চলচ্চিত্রে অভিনয় করেছিলেন। তিনি বিয়ের পরে অভিনয় ছেড়ে দেওয়ার সিদ্ধান্ত নিয়েছিলেন এবং তিনি সর্বশেষ ২০০০ সালে মুক্তিপ্রাপ্ত গজ গামিনী নামক একটি চলচ্চিত্রে অভিনয় করেছিলেন। তিনি খুদা গাওয়া-এ তাঁর অভিনয়ের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের জন্য মনোনীত হয়েছিলেন। শিল্পা মিঠুন চক্রবর্তীর সাথে নয়টি চলচ্চিত্রে জুটি বেঁধেছিলেন এবং ভক্তরা তাঁদের জুটির বেশ প্রশংসা করেছেন।
তিনি তাঁর পরিবারের সাথে থাকার জন্য অভিনয় জগতে থেকে প্রায় ১৩ বছরের বিরতি নিয়েছিলেন এবং ২০১৩ সালে পুনরায় টেলিভিশন জগতে ফিরে আসেন। কর্মসূত্রে তিনি বর্তমানে মুম্বই বসবাস করেন। গার্হস্থ্য সাহায্যকারীদের জীবনের উপর ভিত্তি করে জি টিভি টেলিভিশন ধারাবাহিক এক মুঠি আসমান-এ অভিনয় করেছেন। এই ধারাবাহিকের প্রথম শ্যুটিং স্থল ছিল দিল্লির একটি শহর। ২০১৪ সালের শেষের দিকে এই ধারাবাহিকটি প্রচার সমাপ্ত হয়েছে। অতঃপর তিনি ২০১৬ সালের ৪ঠা জানুয়ারি থেকে শুরু হওয়া স্টার প্লাসে প্রচারিত সিলসিলা পেয়ার কা তে অভিনয় করেছেন;   এই ধারাবাহিকটি প্রচার শুরু হওয়ার ছয় মাসের মাথায় শেষ হয়ে গিয়েছিল। পরবর্তীতে ২০১৭ সালের মে মাস থেকে ২০১৮ সালের সেপ্টেম্বর মাস পর্যন্ত তিনি কালার্স টিভি তে প্রচারিত সাবিত্রী দেবী কলেজ অ্যান্ড হাসপাতাল নামক টেলিভিশন ধারাবাহিকে অভিনয় করেছেন। ২০২০ সালের ফেব্রুয়ারি মাসে, তিনি গানস অফ বনারস নামে একটি চলচ্চিত্রের পার্শ্ব চরিত্রে অভিনয় করেছেন; এই চলচ্চিত্রের কাজ ২০১৪ সালে সম্পন্ন হলেও এর মুক্তি পেতে ৬ বছর দেরি হয়েছে।
রুশ বিপ্লব
রুশ বিপ্লব হচ্ছে  বলশেভিক বিপ্লব এবং অক্টোবর বিপ্লবের সমন্বিত রূপ । ১৯১৭  সালে ৮ মার্চ বিশ্ব নারী দিবসের দিন নারীরা তাদের অধিকার আদায়ের দাবিতে রাজপথে নেমে  আসে । পরদিন তাদের সঙ্গে যোগ দেন শ্রমিকরা । "রুশ বিপ্লব" ১৯১৭ সালে সংগ‌ঠিত দুইটি বিপ্লবের মিলিত নাম। এই বিপ্লবের মাধ্যমে রাশিয়ায় জার শাসনের অবসান হয় এবং সোভিয়েত ইউনিয়নের উত্থান হয়। ১৯১৭ সালের ফেব্রুয়ারি মাসে (গ্রেগরিয়ান বর্ষপঞ্জী অনুযায়ী মার্চ মাস) সংগঠিত প্রথম বিপ্লবের মাধ্যমে রাশিয়ার সম্রাজ্য ভেঙে পরে এবং শেষ সম্রাট দ্বিতীয় নিকোলাসকে উৎখাত করে একটি অন্তবর্তীকালীন সরকার গঠন করা হয়। দ্বিতীয় বিপ্লবের মাধ্যমে অন্তর্বতীকালীন সরকারকে উৎখাত করে বলশেভিক (কমিউনিস্ট) সরকার প্রতিষ্ঠিত হয়।
ফেব্রুয়ারি বিপ্লব (মার্চ ১৯১৭) এর কেন্দ্রবিন্দু ছিল তৎকালিন রাজধানী পেট্রোগ্রাদ (বর্তমানে সেইন্ট পিটার্সবার্গ) ও তার আশেপাশের অঞ্চল। বিশৃঙ্খলার মধ্যে, দ্যুমা ইম্পেরিয়াল সংসদ সদস্যরা একটি অন্তবর্তীকালীন সরকার গঠন করে দেশের নিয়ন্ত্রণ গ্রহণ করেছেন বলে অনুমিত হয়। সেনা নেতৃত্ব অনুধাবন করেন যে, সম্রাটের উৎখাতের ফলে যে জনদ্রোহ দেখা দিয়েছে তা নিয়ন্ত্রণ করার উপায় তাদের হাতে নেই। সোভিয়েতরা (শ্রমিক কাউন্সিল), প্রথমদিকে অন্তরবর্তীকালীন সরকারকে সমর্থন দিলেও একটি বিশেষ ক্ষমতা বলে তারা সরকার‌কে প্রভাবিত করতে থাকে। প্রথম বিশ্বযুদ্ধোত্তর (১৯১৪-১৮) সামরিক বিপর্যরের প্রেক্ষাপটে ফ্রেব্রুয়ারি বিপ্লব সংগঠিত হয়েছিল। এ সময় সেনাবাহিনী বিদ্রোহম্মুখ অবস্থায় ছিল।
তৎকালীন রা‌শিয়ায় একটি দ্বৈত শাসন ব্যবস্থা চলতে থাকে যেখানে অন্তর্বর্তীকালিন সরকারের হাতে ছিল রাষ্ট্রীয় ক্ষমতা আর সোভিয়েতদের হাতে ছিল জাতীয় পর্যায়ে সমাজের শ্রমিক শ্রেনী ও বামপন্থীদের আনুগত্যের ফলে প্রাপ্ত ক্ষমতা। এই বিশৃঙ্খল পরিবেশে ঘন ঘন বিদ্রোহ, প্রতিবাদ ও ধর্মঘট সংগঠিত হতে থাকে। অন্তরর্বর্তীকালীন সরকার যখন জার্মানির সাথে যুদ্ধে লিপ্ত, তখন বলশেভিক ও অন্যান্য সমাজাতন্ত্রিক জোটগুলো সংঘাত বন্ধের জন্য প্রচারণা চালায়। বলশেভিকরা শ্রমিক মিলিশিয়াদের রেড গার্ডস, পরবর্তিতে রেড আর্মিতে রূপান্তরিত করে এবং তাদের উপর পূর্ণ নিয়ন্ত্রণ গ্রহণ করে।
১৯১৭ সালে অক্টোবর বিপ্লবের (গ্রেগরিয়ান বর্ষপঞ্জী অনুসারে নভেম্বর) মধ্য দিয়ে বলশেভিক পার্টি ও শ্রমিক সোভিয়েতরা পেট্রোগ্রাদের অন্তরবর্তীকালীন সরকারকে উৎক্ষাত করে রাশিয়ান সোভিয়েত ফেডারেশন সোস্যালিস্টিক রিপাবলিক প্রতিষ্ঠা করে। সেই সাথে রাজধানী মস্কোতে স্থানান্তর করা হয়। বলশেভিকরা সরকারের বিভিন্ন গুরুত্বপূর্ণ মন্ত্রনালয়ের প্রধানের দায়িত্ব নেয় এবং গ্রামাঞ্চলের নিয়ন্ত্রণ গ্রহণ করে। ভিন্নমত দমন করা জন্য তারা সর্বত্র চেকা প্রতিষ্ঠা করে। মার্চ ১৯১৮ সালে প্রথম বিশ্বযুদ্ধে রাশিয়ার অংশগ্রহণ সমাপ্ত করার জন্য বলশেভিক নেতারা ট্রিটি অব ব্রিস্ট-লিটভস্ক স্বাক্ষর করে।
বলশেভিক (‘‘রেড”) ও সমাজত্রন্ত্রবিরোধীদের (‘‘হোয়াইট”) ও অন্যান্য অ-বলশেভিক সমাজতন্ত্রীদের মধ্যে গৃহযুদ্ধের সূচনা হয়। এই যুদ্ধ বেশ কয়েকবছর ধরে চলে এবং বলশেভিকরা তাদের বিরোধীদের পরাজিত করে। বলশেভিদের এই জয় ১৯২২ সালে ইউনিয়ন অব সোভিয়েত সোসালিস্ট রিপাবলিক (ইউএসএসআর) প্রতিষ্ঠার পথ সুগম করে।
পটভূমি
প্রভাব
তাজদিদ
তাজদিদ ( تجديد ) একটি আরবি শব্দ যার অর্থ পুনরুদ্ধার। ইসলামে এটি দ্বারা মুসলিম সমাজে অনুপ্রবেশকৃত অনৈসলামিক রীতিগুলোকে মূলোৎপাটিত, সংস্কার করে প্রকৃত মূল আদর্শ পুনঃপ্রতিষ্ঠা করার প্রচেষ্টার বিষয়টি বোঝায়।   যিনি তাজদিদ এর অনুশীলন করেন তিনি হলেন একজন মুজাদ্দিদ ।
লায়লা খালিদ
লায়লা খালিদ (ليلى خالد জন্ম: ৯ এপ্রিল,১৯৪৪) ফিলিস্তিনের একজন নারী বিপ্লবী এবং ফিলিস্তিনী বিপ্লবী সংস্থা পপুলার ফ্রন্ট ফর দ্য লিবারেশন অব প্যালেস্টাইনের (পিএফএলপি) একজন সদস্য। ১৯৬৯ খৃষ্টাব্দের ২৯ আগস্ট রোম থেকে এথেন্সগামী একটি বিমান ছিনতাই করেন তিনি। এই ঘটনার মাধ্যমে তিনি সর্বপ্রথম বিমান ছিনতাইকারী হিসেবে বিশ্বে পরিচিত হন। এই বিমান ছিনতাইয়ের সময় একে-৪৭ হাতে তার একটি ছবি তোলা হয়। পরবর্তীতে এ ছবিটি বিপ্লবের প্রতীক হিসেবে ব্যাপক খ্যাতি লাভ করে। তাই আরব রাষ্ট্রসমূহে তিনি একজন রাজনৈতিক নেত্রী হিসেবে বিশেষভাবে পরিচিত। তাকে নিয়ে ফিলিস্তিনি চলচ্চিত্র পরিচালক লিনা মকবুল হাইজ্যাকার- দ্য লাইফ অব লায়লা খালিদ নামে একটি ডকুমেন্টারি নির্মাণ করেন। বর্তমানে তিনি প্যালেস্টাইন ন্যাশনাল কাউন্সিলের একজন সক্রিয় সদস্য। এছাড়াও তিনি জেনারেল ইউনিয়ন অব প্যালেস্টানিয়ান ওমেন-এর একজন শীর্ষ নেতা।
সংক্ষিপ্ত জীবনী
লায়লা খালিদ ১৯৪৪ খ্রিষ্টাব্দের ৯ এপ্রিল ফিলিস্তিনের হাইফা নামের ছোট একটি শহরে জন্মগ্রহণ করেন। শহরটি তখন ব্রিটিশ শাসনের অধীন ছিল। ১৯৪৮ খ্রিষ্টাব্দে আরব-ইসরাইল সংকটের সময় লায়লার পরিবার লেবাননে নির্বাসিত হয়। ১৫ বছর বয়সে লায়লা তার বাবা ও বড় ভাইয়ের পদাঙ্ক অনুসরণ করে আরব ন্যাশনালিস্ট মুভমেন্ট নামক বিপ্লবী সংস্থায় যোগ দেন। এই বিপ্লবী আন্দোলন মূলত শুরু হয় ১৯৪০ খ্রিষ্টাব্দের শেষের দিকে। পরবর্তীতে ১৯৬৭ খ্রিষ্টাব্দে ফিলিস্তিনী এই সংস্থা পপুলার ফ্রন্ট দ্য লিবারেশন অব প্যালেস্টাইন (পিএফএলপি) নামে ছড়িয়ে পড়ে। ১৯৬৮ খ্রিষ্টাব্দে লায়লা খালিদ পিএফএলপির স্পেশাল স্কোয়াডের একজন নারী মুক্তিযোদ্ধা বিবেচিত হন। ১৯৭০ খ্রিষ্টাব্দের শেষের দিকে লায়লা রুস্তভ বিশ্ববিদ্যালয়ে ইতিহাস বিষয়ে পড়াশোনা শুরু করেন। কিন্তু তিনি পড়াশোনা শেষ করেননি। ১৯৭১ খ্রিষ্টাব্দে লায়লা খালিদের আত্মজীবনী মাই পিপল শ্যাল লিভ প্রকাশিত হয়।
বিমান ছিনতাই
thumb|১৯৭০ খ্রিষ্টাব্দে দামেস্কে লায়লা খালেদ (বাম থেকে দ্বিতীয়) ব্রিটেন সরকার থেকে মুক্তিলাভের পর ১৯৬৯ খ্রিষ্টাব্দের ২৯ আগস্ট লায়লা পিএফএলপির বিপ্লবী সেলিম ঈসায়ীর নেতৃত্বে কয়েকজন সদস্যের সাথে বিমান ছিনতাইয়ে অংশ নেন। রোম থেকে এথেন্সগামী টিডব্লিউএ-৮৪০ বিমানটি ছিনতাই করে নিয়ন্ত্রণ নেন লায়লা খালিদ। তারপর তিনি বিমান চালককে দামেস্কের উদ্দেশে বিমান চালাতে নির্দেশ করেন। শৈশবে ছেড়ে আসা মাতৃভূমি একবার দেখার জন্য বিমানচালককে তিনি হাইফা হয়ে দামেস্ক যেতে বাধ্য করেন। দু’জন ইসরাইলী ছাড়া বিমানের সকল যাত্রীকে দামেস্কে নামিয়ে দেয়া হয়। এই দুজন ইসরায়েলি জিম্মিকে দিয়ে পরবর্তীতে ইসরায়েলের সঙ্গে বন্দিবিনিময় করা হয়। ছিনতাইকৃত বিমানটির সামনের কিছু অংশ ক্ষতিগ্রস্ত হয়ে যায়। তবে কোন যাত্রী কিংবা পিএফএলপির সদস্য আহত হয়নি। এ ঘটনায় পিএলএফপির কোন সদস্য ধরা পড়েনি। বিমান ছিনতাইয়ের সময় এডি এডামস নামক এক ব্যক্তি লায়লার একটি ছবি তোলেন। ছবিতে লায়লা একে-৪৭ হাতে নিয়ে দাঁড়িয়ে ছিলেন। পরবর্তীতে এ ছবিটা বিপ্লবের প্রতীক হিসেবে খ্যাতি লাভ করে এবং অন্যান্য বিপ্লবীদের প্রেরণার উৎসে পরিণত হয়। এ ছবির কারণে লায়লা খালিদ পরিচিতি লাভ করেন এবং আলোচিত হন। চেহারা গণমাধ্যমে পরিচিত হয়ে যাওয়ায় লায়লা তার নাক ও চিবুকে ছয়বার প্লাস্টিক সার্জারি করান। ১৯৭০ খ্রিষ্টাব্দের ৬ সেপ্টেম্বর লায়লা ও আরেকজন বিপ্লবীকর্মী আমস্টারডাম থেকে নিউইয়র্কগামী ইওয়ান এওয়ান ২১৯ ফ্লাইট ছিনতাই করেন। বিমানের নিয়ন্ত্রণ নেয়ার সময় লায়লার সহযোগী কর্মী প্যাট্রিকের গুলিতে একজন ফ্লাইট এ্যাটেনডেন্ট আহত হন। যদিও লায়লার কঠোর নির্দেশ ছিল কোন যাত্রী যেন আহত না হন। বিমানের নিয়ন্ত্রণ এয়ার মার্শাল নিয়ে নেন। অপর একজন এয়ার মার্শালের গুলিতে লায়লার সহযোগী প্যাট্রিক নিহত হয়। লায়লা নিজেও আহত হন। বিমানটি হিথ্রো বিমানবন্দরে জরুরি অবতরণ করে এবং লায়লাকে গ্রেপ্তার করা হয়। প্রায় একই সময়ে পিএফএলপির অন্য সদস্যরা আরো পাঁচটি বিমান ছিনতাই করেছিলো। ধারণা করা হয়, লায়লার ধরা পড়ার বিষয়টি ছিলো পরিকল্পিত, যাতে অন্যান্য ছিনতাইকারীদের দিকে কর্তৃপক্ষ নজর না দিতে পারে। পরবর্তীতে পিএফএলপি একটি বিমান ছিনতাই করে ও ৩০০ জনকে জিম্মি করে দাবি করে লায়লাকে মুক্তি দেয়ার। ফলে ব্রিটিশ সরকার একই বছরের ১ অক্টোবর তাকে বন্দি বিনিময় হিসেবে মুক্তি দেয়।মুক্তিলাভের পর লায়লা সক্রিয় রাজনীতিতে অংশগ্রহণ করেন এবং প্যালেস্টাইন ন্যাশনাল কাউন্সিলের একজন সদস্য হন।
কাজী শাহীর হুদা রুমী
কাজী শাহীর হুদা রুমী একজন বাংলাদেশি অভিনেতা। তিনি টেলিভিশন (২০১২) চলচ্চিত্রে কেন্দ্রীয় চরিত্রে অভিনয়ের জন্য সর্বাধিক পরিচিত।
কর্মজীবন
রুমী ২০১৩ সালে মোস্তফা সরয়ার ফারুকীর নাট্যধর্মী টেলিভিশন চলচ্চিত্রে কেন্দ্রীয় চরিত্রে অভিনয় করেন। চলচ্চিত্রটি রোমে 'এশিয়াটিকা ফিল্মেডিয়েল ২০১৩' উৎসবে দর্শকের ভোটে 'বেস্ট ফিচার [অডিয়েন্স] ইন পপুলার ভোট' এবং 'বেস্ট ফিচার ফিল্ম [জুড়ি]' হিসেবে সিটি অব রোম পুরস্কার, ১৯তম কলকাতা আন্তর্জাতিক চলচ্চিত্র উৎসবে এশিয়ান সিলেক্ট বিভাগে শ্রেষ্ঠ চলচ্চিত্র হিসেবে নেটপ্যাক পুরস্কার, এবং অস্ট্রেলিয়ায় অনুষ্ঠিত ২০১৩ এশিয়া-প্যাসিফিক স্ক্রিন অ্যাওয়ার্ডে (অ্যাপসা) ফার্স্ট জুরি গ্র্যান্ড পুরস্কার অর্জন করে। এছাড়া ছবিটিকে ৮৬তম একাডেমি পুরস্কারের সেরা বিদেশি ভাষার ছবির প্রতিযোগিতায় অংশ নেয়ার জন্য চলচ্চিত্রটিকে বাংলাদেশ থেকে মনোনয়ন দেয়া হয়। দৈনিক জনকণ্ঠ-এ নাজমুল হাসান দারাশিকো "গ্রামের প্রভাবশালী মুরুব্বি চরিত্রে তার অভিনয়ের পাশাপাশি তার মুখভঙ্গি"র প্রশংসা করেন। ২০১৮ সালে তিনি আসিফ ইসলাম ও ফয়সাল রদ্দির শিশুতোষ চলচ্চিত্র পাঠশালা-য় অভিনয় করেন ।
ফ্রাঙ্ক জাতি
thumb|400px|right|ইউরোপে ফ্রাঙ্ক সাম্রাজ্যের উত্থান ফ্রাঙ্ক জাতি ছিল কতগুলি জার্মান গোত্রের সমষ্টি। এরা ৩য় শতকের মধ্যভাগে রাইন নদীর মধ্য ও নিম্ন অববাহিকায় বসবাস করত। ২৫৩ সালের দিকে ফ্রাংকেরা রোমান প্রদেশগুলিতে প্রবেশ করা শুরু করে এবং এরপর দুইটি প্রধান দলে ভাগ হয়ে যায়- সালীয় ফ্রাঙ্ক ও রিপুয়ারীয় ফ্রাঙ্ক। সালীয় ফ্রাঙ্কেরা রাইনের নিম্ন অববাহিকার অঞ্চল এবং রিপুয়ারীয় ফ্রাঙ্কেরা নদীটির মধ্য অববাহিকা অঞ্চলে বাস করত। ৩৫৮ সালে রোমান সম্রাট ইউলিয়ান সালীয় ফ্রাঙ্কদের পরাজিত করলে তারা রোমের সাথে মিত্রতা স্থাপন করে। ৫ম শতকের শুরুতে রোমানরা রাইন অববাহিকা থেকে সরে গেলে সালীয় ফ্রাংকেরা লোয়ার নদীর উত্তরের বেশির ভাগ অঞ্চলে নিজেদের আধিপত্য বিস্তার করে।
ক্লোভিসের মৃত্যুর পর রাজ্যটি তার চার ছেলের মধ্যে ভাগ করে দেওয়া হয়। এর পরের শতাব্দীতে রাজ্যটি বেশ কয়েকবার ভাঙ্গা হয় ও পুনরায় একত্রিত করা হয়। শেষ পর্যন্ত ৬১৩ খ্রিষ্টাব্দে ২য় ক্লোতের দেশটি পুনর্গঠিত করে। কিন্তু ক্লোতের-এর মৃত্যুর পর রাজাদের ক্ষমতা খর্ব হয় এবং রাজপ্রাসাদের মেয়র ও অন্যান্য ঊর্ধ্বতন কর্মকর্তারা প্রকৃত ক্ষমতার অধিকারী হন। তবে রাজ্যের পূর্বাংশে অস্ট্রেশিয়াতে ক্যারোলিঙ্গীয় নামের একটি শক্তিশালী রাজপরিবারের উত্থান ঘটে। তারা প্রায় ১০০ বছর ধরে ফ্রাঙ্করাজ্য শাসন করেন। ৬৮৭ সালে হের্স্টালের পেপিন, যিনি পূর্বাঞ্চলীয় অস্ট্রেশিয়ার রাজকীয় মেয়র ছিলেন, পশ্চিমের নয়স্ত্রিয়া ও বুর্গুন্ডির শক্তিগুলিকে পরাজিত করেন এবং একত্রিত ফ্রাঙ্কীয় রাজ্যের প্রধানরূপে আবির্ভূত হন। তার ছেলে শার্ল মার্তেল পূর্বদিকে রাজ্যের বিস্তার সাধন করেন এবং ৭৩২ সালে তুর ও পোয়াতিয়ে শহরের মধ্যবর্তী এক স্থানে মুরদের প্রতিহত করেন। ফ্রাঙ্কীয় রাজ্যের সর্বোচ্চ উন্নতি ঘটে শার্ল মার্তেলের পৌত্র শার্লমাইনের আমলে। শার্লমাইন ছিলেন তার সময়ে ইউরোপের সবচেয়ে শক্তিশালী রাজা। ৮০০ খ্রিষ্টাব্দের ২৫শে ডিসেম্বর পোপ লেও তাকে কারোলুস আউগুস্তুস, রোমানদের সম্রাট, উপাধি দেন। শার্লমাইনের এই উপাধি পরে পবিত্র রোমান সাম্রাজ্যের সম্রাটেরা ১৯শ শতক পর্যন্ত ধারণ করেন। শার্লমাইনের অধীনস্থ ফ্রাঙ্কীয় রাজ্যটি পরে ফ্রান্স রাজ্যে পরিণত হয়।
পশ্চিম এশিয়া
পশ্চিম এশিয়া বলতে এশিয়া মহাদেশের দক্ষিণ-পশ্চিম প্রান্তে অবস্থিত একটি অঞ্চলকে বোঝায়। পশ্চিম এশিয়া ও মধ্যপ্রাচ্যের মধ্যে খুব বেশি পার্থক্য নেই। পশ্চিম এশিয়াতে মধ্যপ্রাচ্যের অন্যতম দেশ মিশর অন্তর্ভুক্ত নয় (দেশটিকে উত্তর আফ্রিকার অংশ ধরা হয়)। এছাড়া মধ্যপ্রাচ্য-বহির্ভূত ককেসাস অঞ্চলটিকেও পশ্চিম এশিয়ার অন্তর্গত করা হয়। পশ্চিম এশিয়ার আয়তন প্রায় ৬২,৫৫,১৬০ বর্গকিলোমিটার এবং এখানে প্রায় ৩১ কোটির কিছু বেশি লোকের বাস।
জাতিসংঘের ভূবিন্যাস অনুযায়ী নিচের দেশগুলি পশ্চিম এশিয়ার অন্তর্ভুক্ত।
বেঙ্গালুরু গ্রামীণ জেলা
বেঙ্গালুরু গ্রামীণ জেলা, বা ব্যাঙ্গালোর গ্রামান্তর, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ ১৯৮৬ খ্রিস্টাব্দে পূর্বতন বেঙ্গালুরু জেলা দ্বিখণ্ডিত করে বেঙ্গালুরু নগর ও বেঙ্গালুরু গ্রামীণ জেলা দুটি গঠন করা হয়৷ জেলাটির উত্তর দিকে চিকবল্লাপুর জেলা, পূর্ব দিকে কোলার জেলা, দক্ষিণে বেঙ্গালুরু নগর জেলা, দক্ষিণ পশ্চিমে রামনগর জেলা ও উত্তর পশ্চিমে তুমকুর জেলা রয়েছে৷
বর্তমানে বেঙ্গালুরু গ্রামীণ জেলাটিতে একটি মহকুমা, চারটি তালুক, কুড়িটি হোব্লি (গ্রামসমষ্টি), ১,০৬৫ টি জনাধিষ্ঠিত গ্রাম, ৫টি শহর ও ৬৬ টি গ্রামপঞ্চায়েত রয়েছে৷ বৃহত্তর শহর বেঙ্গালুরুর অতিনিকটে অবস্থানের কারণে শহুরে প্রভাব ও সাধারণের দৈনিক যাতায়াত লক্ষণীয়৷ গ্রামাঞ্চলে বসবাসকারী জনসংখ্যার একটি বড় অংশ চাষাবাদ ও কৃষিজ শিল্পের সাথে যুক্ত, এছাড়াও জেলাটি একটি বিশেষ অর্থনৈতিক বলয়ের মধ্যে পড়ে৷ সম্প্রতি প্রযুক্তিসহ একাধিক ক্ষেত্রে প্রভূত উন্নতির কারণে চাকুরিজীবির সংখ্যাও বহুগুণ বৃদ্ধি পেয়েছে৷ কেম্পেগৌড়া আন্তর্জাতিক বিমানবন্দরের নিকটে অবস্থিত দেবনহাল্লিতে ৯৫ বিলিয়নের দেবনহাল্লি ব্যবসায়িক উদ্যান রয়েছে৷
কর্ণাটক সরকার বেঙ্গালুরু গ্রামীণ জেলাটির নাম বদল করে কেম্পেগৌড়া নতুন নামকরণ করার সিদ্ধান্ত নিয়েছে৷ ২০০৭ খ্রিস্টাব্দের সেপ্টেম্বর মাসে এই জেলাটির থেকে কনকপুরা, রামনগর, মাগড়ি এবং চান্নপত্তন তালুকগুলি নিয়ে নতুন রামনগর জেলা গঠন করেন৷
অর্থনীতি
জেলাটিতে কৃষিজ ও এবং কৃষি সংক্রান্ত ছাড়াও উদ্যানপালিত ফসল যেমন; রাগী, চাল, চিনাবাদাম, রেড়ী, আঙুর, মালবেরি প্রভৃতি চাষ হয়ে থাকে। এখানে পর্যাপ্ত পরিমাণে শিল্প সংস্থান যেমন পরিবহন ও যোগাযোগ, ব্যাংকিং, ক্রেডিট এবং মার্কেটিং প্রভৃতি ক্ষেত্রে সুযোগ-সুবিধা রয়েছে। জেলাটি খনিজ সম্পদেসমৃদ্ধ না হলেও অন্যান্য অধাতব শিল্পের মধ্যে উল্লেখযোগ্য ইট, টাইলস এবং স্টোনওয়্যার প্রভৃতি প্রস্তুতকারক সংস্থা রয়েছে। একটি বৃহৎ ক্ষেত্রে স্থানীয় বাসিন্দারা বস্ত্রশিল্পকে নিজেদের আর্থিক উন্নতির পাথেয় করেছেন। বৃষ্টিপাত মৃত্তিকা এবং আবহাওয়া কৃষিজ দ্রব্যের পাশাপাশি মালবেরি চাষ, রেশম চাষ করার জন্য যথেষ্ট মনোরম। একাধিক মাদক (ওয়াইন) প্রস্তুতকারক সংস্থা থাকায় জেলাটিতে প্রচুর পরিমাণে ক্রমবর্ধমান হারে ওয়াইন উৎপাদন হয়। মূলত কৃষিজ জেলা হলেও দুগ্ধ উৎপাদন প্রযুক্তি সংক্রান্ত শিল্পবিদ্যা এবং রেশম চাষের জন্য জেলাটি খ্যাতি লাভ করেছে।
জনতত্ত্ব
রামনগর পৃথক জেলা ঘোষণা করার পূর্বে ২০০১ খ্রিষ্টাব্দের জেলাটির মোট জনসংখ্যা ছিল ১৮,৮২,৫১৪ জন যার মধ্যে ২১.৬৫% শহরবাসী এবং বাকি গ্রামীণ জনসংখ্যা। জেলাটিতে প্রতি বর্গকিলোমিটারে ৩০৯ জন বাস করতেন এবং এখানে বসবাসরত ২২.৫% লোক তপশিলি জাতি এবং তপশিলি উপজাতি সম্প্রদায় ভুক্ত ছিলেন। জেলাটিতে হিন্দুধর্মাবলম্বীরা সংখ্যাগরিষ্ঠ।
সমগ্র কর্ণাটক রাজ্যে ৩০ টি জেলার জনসংখ্যার বিচারে বেঙ্গালুরু গ্রামীণ জেলাটির জনসংখ্যা দ্বিতীয় সর্বনিম্ন, কোড়গু জেলার পরেই। ২০১১ খ্রিস্টাব্দে সর্বশেষ জনগণনা অনুসারে বেঙ্গালুরু গ্রামীণ জেলাটির মোট জনসংখ্যা ৯,৯০,৯২৩ জন, যা ফিজি রাষ্ট্রের জনসংখ্যা বা আমেরিকা যুক্তরাষ্ট্রের মন্টানা রাজ্যে জনসংখ্যার সমতুল্য। ২০১১ খ্রিস্টাব্দ অবধি ভারতের ৬৪০ টি জেলার মধ্যে জনসংখ্যার বিচারে এই জেলা ৪৪৯তম স্থান দখল করেছে। জেলাটির জনঘনত্ব । ২০০১ থেকে ২০১১ খ্রিস্টাব্দের মধ্যে এই জেলাটির জনসংখ্যা বৃদ্ধির হার ১৬.০২ শতাংশ। প্রতি হাজার পুরুষে জেলাটিতে ৯৪৫ জন নারী বাস করেন। জেলা টি সর্বমোট সাক্ষরতার হার ৭৭.৯৩ শতাংশ, যেখানে পুরুষ সাক্ষরতার হার ৮৪.৮২ শতাংশ এবং নারী সাক্ষরতার হার ৭০.৬৩ শতাংশ।